ג'ורג' בה

ג'ורג' בה (בצרפתית: Georges Ba; ) הוא כדורגלן מחוף השנהב, המחזיק בנוסף גם באזרחות צרפתית, ומשחק בעמדת החלוץ.

קריירה 
בה החל את הקריירה המקצועית שלו בעונת 1997/1998 בקבוצת פ.צ. טור הצרפתית ששיחקה באותה העונה בליגה הצרפתית השנייה. בה שיחק בקבוצה זו במשך שלוש עונות עד שעבר לקבוצת סנואה סן גרטיין, אף היא בליגת המשנה בצרפת. לאחר עונה אחת בסנט גרטיין עבר לקבוצה שלישית באותה ליגה, בזאנסון.

בעונת 2003/2004 עבר בה לקבוצת ניס ששיחקה בליגת העל הצרפתית, אך לאחר עונה אחת בליגה הבכירה ירד בה לליגת המשנה ועבר לשחק בקבוצת מונפלייה. בסוף בעונה זו הקבוצה סיימה במקום השמיני ולא עלתה לליגה הבכירה. במהלך אותה עונה עבר בה לקבוצת לה מאן, גם היא בליגת המשנה ועזר לה לעלות לליגה הבכירה. בעונת 2005/2006 שוב עבר בה לקבוצה אחרת, טרואה והמשיך בה שתי עונות עד שבסוף עונת 2006/2007 ירדה הקבוצה לליגת המשנה הצרפתית.

בעונת 2007/2008 עבר בה לשחק בקבוצת מכבי נתניה הישראלית, אך שוחרר מהקבוצה בפגרת החורף של ליגת העל בעקבות פציעה, בעונת 2008/2009 חזר לנתניה לאחר שזו חיפשה חלוץ שיחליף את אייזיק אובודו אוקוצ'ה. בסיום העונה עבר לאז'אקסיו מהליגה השנייה בצרפת, ולאחר מכן שיחק בקבוצות נוספות מהליגות הנמוכות בצרפת.

בשנת 2003 הופיע פעמיים במדי נבחרת חוף השנהב.

קישורים חיצוניים 

כדורגלנים מחוף השנהב
חלוצי כדורגל מחוף השנהב
אביג'אן: כדורגלנים
כדורגלני טור
כדורגלני ניס
כדורגלני מונפלייה
כדורגלני טרואה
כדורגלני מכבי נתניה
כדורגלני ג'ילינגהאם
כדורגלני אז'אקסיו
כדורגלני נבחרת חוף השנהב
ספורטאים איווארים בצרפת
ספורטאים איווארים בישראל
ספורטאים איווארים באנגליה
כדורגלנים זרים בישראל
איווארים שנולדו ב-1979